กฎกระทรวงกฎกระทรวงกำหนดบริเวณห้ามขุดดินและถมดินในพื้นที่บางส่วนในท้องที่ตำบลหนองหอยและตำบลป่าแดด อำเภอเมืองเชียงใหม่และตำบลท่าวังตาลและตำบลหนองผึ้ง อำเภอสารภีจังหวัดเชียงใหม่พ.ศ. ๒๕๔๘[๑] อาศัยอำนาจตามความในมาตรา๖ (๑) และมาตรา ๑๐ แห่งพระราชบัญญัติการขุดดินและถมดิน พ.ศ. ๒๕๔๓ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๔๘ และมาตรา ๕๐ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทยโดยคำแนะนำของคณะกรรมการการขุดดินและถมดินออกกฎกระทรวงไว้ดังต่อไปนี้ข้อ๑ ในกฎกระทรวงนี้แนวเขตควบคุมการขุดดินและถมดิน หมายความว่า พื้นที่บริเวณดังต่อไปนี้ทิศเหนือจดเขตทางหลวงแผ่นดินหมายเลข ๑๑๔๑ ฟากเหนือทิศตะวันออกจดเขตทางหลวงแผ่นดินหมายเลข ๑๐๖ ฟากตะวันออกทิศใต้จดเส้นตั้งฉากกับทางหลวงแผ่นดินหมายเลข ๑๐๖ ที่จุดซึ่งอยู่ห่างจากทางหลวงแผ่นดินหมายเลข๑๐๖ บรรจบกับถนนสมโภชเชียงใหม่ ๗๐๐ ปี ไปทางทิศใต้ ระยะ ๑,๐๐๐ เมตร เส้นแบ่งเขตตำบลท่าวังตาลกับตำบลหนองผึ้งและเขตถนนสมโภชเชียงใหม่ ๗๐๐ ปี ฟากใต้ทิศตะวันตกจดแม่น้ำปิง ฝั่งตะวันตกทั้งนี้ตามแผนที่ท้ายกฎกระทรวงนี้ข้อ๒ ให้กำหนดพื้นที่บางส่วนในท้องที่ตำบลหนองหอยและตำบลป่าแดด อำเภอเมืองเชียงใหม่และตำบลท่าวังตาล และตำบลหนองผึ้ง อำเภอสารภี จังหวัดเชียงใหม่ภายในแนวเขตควบคุมการขุดดินและถมดินตามแผนที่ท้ายกฎกระทรวงนี้เป็นบริเวณห้ามขุดดินและถมดินดังต่อไปนี้(ก)ภายในบริเวณพื้นที่รอบนอกแนวเขตของวัดเจดีย์เหลี่ยม วัดพระเจ้าเม็งราย วัดป่าตาลวัดพระเจ้าองค์ดำ วัดหนานช้าง วัดธาตุขาว วัดพันเลา วัดอีค่าง วัดกุมกาม วัดปู่เปี้ยวัดอุโบสถ วัดกู่อ้ายหลาน วัดกู่ขาว วัดกุมกาม (หมายเลข ๑) วัดธาตุน้อย วัดหัวหนองวัดกุมกามทีปราม วัดกู่ป้าด้อม วัดกู่ต้นโพธิ์ วัดช้างค้ำ (กานโถม) วัดกู่อ้ายสี วัดกุมกามทีปราม(หมายเลข ๑) วัดกู่มะเกลือ วัดกู่ริดไม้ วัดบ่อน้ำทิพย์ วัดกู่ไม้ซ้ง วัดกู่จ๊อกป๊อกและโบราณสถานตามกฎหมายว่าด้วยโบราณสถาน โบราณวัตถุ ศิลปวัตถุ และพิพิธภัณฑสถานแห่งชาติเป็นระยะ ๕๐ เมตร ห้ามบุคคลใดทำการขุดดินหรือถมดินที่มีความสูงของเนินดินเกินกว่า ๐.๒๕เมตร จากระดับกึ่งกลางถนนสาธารณะที่อยู่ใกล้ที่สุด(ข)ภายในบริเวณพื้นที่ที่วัดจากแนวเขตบริเวณตาม (ก) ออกไปเป็นระยะ ๕๐ เมตร ห้ามบุคคลใดทำการขุดดินที่มีความลึกจากระดับพื้นดินเกิน๓ เมตร หรือมีพื้นที่ปากบ่อดินเกิน ๒,๐๐๐ ตารางเมตร หรือทำการถมดินที่มีความสูงของเนินดินเกินกว่า๐.๒๕ เมตร จากระดับกึ่งกลางถนนสาธารณะที่อยู่ใกล้ที่สุด(ค)ภายในบริเวณพื้นที่อื่นนอกจากบริเวณพื้นที่ตาม (ก) และ (ข) ห้ามมิให้บุคคลใดทำการขุดดินที่มีความลึกจากระดับพื้นดินเกิน๓ เมตร หรือมีพื้นที่ปากบ่อดินเกิน ๒,๐๐๐ ตารางเมตรหรือทำการถมดินที่มีความสูงของเนินดินเกินกว่า๐.๔๐ เมตร จากระดับกึ่งกลางถนนสาธารณะที่อยู่ใกล้ที่สุดการวัดความลึกของบ่อดินให้วัดจากพื้นผิวของดินที่เป็นอยู่ตามธรรมชาติความในวรรคหนึ่งมิให้ใช้บังคับกับการขุดดินหรือถมดินที่ดำเนินการตามกฎหมายว่าด้วยโบราณสถานโบราณวัตถุ ศิลปวัตถุ และพิพิธภัณฑสถานแห่งชาติ หรือการขุดดินหรือถมดินที่ดำเนินการโดยส่วนราชการในการป้องกันน้ำท่วมให้ไว้ ณ วันที่ ๑๘พฤศจิกายน พ.ศ. ๒๕๔๘พลอากาศเอก คงศักดิ์วันทนารัฐมนตรีว่าการกระทรวงมหาดไทย[เอกสารแนบท้าย]๑.แผนที่ท้ายกฎกระทรวงกำหนดบริเวณห้ามขุดดินและถมดินในพื้นที่บางส่วนในท้องที่ตำบลหนองหอย และตำบลป่าแดด อำเภอเมืองเชียงมใหม่และตำบลท่าวังตาล และตำบลหนองผึ้ง อำเภอสารภี จังหวัดเชียงใหม่ พ.ศ. ๒๕๔๘(ดูข้อมูลจากภาพกฎหมาย)หมายเหตุ :- เหตุผลในการประกาศใช้กฎกระทรวงฉบับนี้คือ เนื่องจากได้มีการขุดพบเมืองโบราณเวียงกุมกามในพื้นที่บางส่วนในท้องที่ตำบลหนองหอยและตำบลป่าแดด อำเภอเมืองเชียงใหม่ และตำบลท่าวังตาล และตำบลหนองผึ้ง อำเภอสารภี จังหวัดเชียงใหม่ซึ่งสถานที่ดังกล่าวมีความสำคัญทางประวัติศาสตร์ของชาติที่สมควรจะอนุรักษ์ไว้ และโดยที่ควรมีมาตรการในด้านการควบคุมการขุดดินและถมดินเพื่อเป็นการป้องกันการพังทลายของดินซึ่งเกิดจากการขุดดิน และป้องกันปัญหาน้ำท่วมขังโบราณสถานและในพื้นที่โดยรอบโบราณสถานดังกล่าวจึงจำเป็นต้องออกกฎกระทรวงนี้ชัชสรัญ/จัดทำ๒๗ ธันวาคม ๒๕๔๘จุฑามาศ/ปรับปรุง๓๐ สิงหาคม ๒๕๕๙[๑] ราชกิจจานุเบกษาเล่ม ๑๒๒/ตอนที่ ๑๒๒ ก/หน้า ๖/๒๒ ธันวาคม ๒๕๔๘